ai4bharat/Pralekha huggingface dataset:
राष्ट्रपती कार्यालय
वृंदावनच्या कृष्ण कुटीर मधल्या निवासी महिलांशी राष्ट्रपतींनी साधला संवाद
विधवा स्त्रियांच्या वारसा हक्काशी संबंधित सामाजिक कुप्रथा, धार्मिक समजुती आणि भेदभाव दूर करायला हवा: राष्ट्रपती रामनाथ कोविन्द
नवी दिल्ली, 27 जून 2022
राष्ट्रपती राम नाथ कोविन्द यांनी आज, उत्तरप्रदेशातील वृंदावन इथल्या ‘कृष्ण कुटीर’ या महिलाश्रमाला भेट दिली. त्यांनी तिथल्या निवासी महिलांशी संवादही साधला.
यावेळी बोलतांना राष्ट्रपती म्हणाले, की आपल्या संस्कृतीत स्त्रियांना देवीचे स्थान आहे,असे म्हटले जाते, “ जिथे महिलांचा सन्मान केला जातो, अशा ठिकाणी प्रत्यक्ष देवतांचा निवास असतो.” मात्र,काळाच्या ओघात, आपल्या समाजात अनेक सामाजिक कुप्रथा निर्माण झाल्या. बालविवाह, सती आणि हुंड्यासारख्या चुकीच्या पद्धती, विधवा स्त्रियांना दिली जाणारी वाईट वागणूक ही देखील कुप्रथा असल्याचे त्यांनी सांगितले. ह्या सगळ्या कुप्रथा आपल्या संस्कृतीला लागलेला कलंक असून, हा कलंक आपण सगळ्यांनी लवकरात लवकर दूर करायला हवा,असे राष्ट्रपती म्हणाले.
"महिलेच्या पतीच्या मृत्यूनंतर त्या महिलेप्रती त्या कुटुंबाचाच नव्हे तर समाजाचा दृष्टिकोन बदलतो, असे आपल्या समाजात दिसून येते. विधवा स्त्रियांची होणारी उपेक्षा थांबवण्यासाठी आपण पुढे येऊन समाजाचे प्रबोधन केले पाहिजे. अशा वंचित माता-भगिनींचे खडतर जीवन सुधारण्यासाठी अनेक संत आणि समाजसुधारकांनी वेळोवेळी प्रयत्न केले आहेत. राजा राम मोहन रॉय, ईश्वरचंद्र विद्यासागर आणि स्वामी दयानंद सरस्वती यांच्या प्रयत्नांना काही प्रमाणात यश मिळाले पण तरीही या क्षेत्रात बरेच काही करायचे बाकी आहे." असे राष्ट्रपती यावेळी म्हणाले.
"अशा उपेक्षित स्त्रियांसाठी 'कृष्ण कुटीर' सारख्या निवारागृहांची स्थापना हा अतिशय स्तुत्य उपक्रम आहे. मात्र, खरं तर समाजात अशा निवारागृहांच्या उभारणीची गरजच पडू नये. त्या ऐवजी, पुनर्विवाह, आर्थिक स्वातंत्र्य, कौटुंबिक मालमत्तेतील वाटा आणि निराधार महिलांच्या सामाजिक व नैतिक हक्कांचे संरक्षण यासारख्या प्रयत्नांना चालना दिली पाहिजे. या उपायांद्वारे आपल्या माता-भगिनींमध्ये स्वावलंबन आणि स्वाभिमान निर्माण करायला हवा ," असंही राष्ट्रपती पुढे म्हणाले.
समाजातल्या एवढ्या मोठ्या आणि महत्त्वाच्या घटकाकडे आपले दुर्लक्ष होता कामा नये, असं त्यांनी पुढे सांगितलं. आपण सर्वांनी मिळून या वंचित आणि उपेक्षित महिलांबद्दल सामाजिक जागृती करायला हवी. सामाजिक कुप्रथा, धार्मिक श्रद्धा आणि वारसा हक्काशी संबंधित भेदभाव दूर करणे आवश्यक आहे. मालमत्तेच्या वितरणातील भेदभाव आणि मुलांवरील स्त्रियांचे हक्क नाकारणे अशा समस्यांवर उपाययोजना कराव्या लागतील. तरच, या महिला स्वाभिमान आणि आत्मविश्वासाने जीवन जगू शकतील. या महिलांना समाजाच्या मुख्य प्रवाहात सामावून घेण्यासाठी समाजातील जबाबदार नागरिकांनी प्रयत्न करावेत, असे आवाहन राष्ट्रपतींनी यावेळी केले.
राष्ट्रपतींच्या संपूर्ण हिन्दी भाषणासाठी इथे क्लिक करावेN.Chitale/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 107
शिक्षण मंत्रालय
आयसर पुणे मधील नव्या विभागांमुळे विविध शाखांसाठी अत्याधुनिक उपाय विकसित करण्यासाठी मदत होईल- धर्मेंद्र प्रधान
धर्मेंद्र प्रधान यांची पुण्याच्या आयसरला भेट, विविध सुविधांचे केले उद्घाटन
केंद्रीय शिक्षणमंत्री धर्मेंद्र प्रधान यांनी आज पुण्यातील आयआयएसईआर,आयसर इथे, डेटा सायन्स विभागाच्या संशोधन आणि कार्यालयीन इमारतीची पायाभरणी केली. या एकाच विभागात, डेटा सायन्स शी संबंधित तीन मूलभूत अभ्यासक्रम एकत्रित येणार आहेत. यात- 1) सांख्यिकी आणि संभाव्यता, 2) अप्लाइड मॅथमॅटिक्स आणि 3) कॉम्प्युटर सायन्स यांचा समावेश आहे. या विभागाचा भर, शिक्षण, संशोधन आणि नवोन्मेष अशा तीन स्तरीय धोरणांवर असणार आहे. त्याद्वारे, थीअरॉटिकल अंडरपिनिंग म्हणजे गृहीतक कल्पनाशक्ति, नव्या पद्धतींचा विकास आणि विविध अॅप्लिकेशनसाठीची क्षमता विकसित केली जाईल.
धर्मेंद्र प्रधान यांच्या हस्ते, आरोग्य आणि आजार यांच्या संदर्भात जनुकीय कार्यविषयक राष्ट्रीय सुविधेचेही उद्घाटन झाले. या सुविधेमुळे, आजारांचा अभ्यास करण्यासाठी महत्वाची मदत होईल तसेच आरोग्य आणि औषधे यांच्यासाठी महत्वाची माहिती मिळू शकेल. या सुविधेत, मॉलिक्यूलर बायोलॉजी प्रयोगशाळा मायक्रोइंजेक्शन व्यवस्थेचाही समावेश आहे . ज्याद्वारे, नॉक आऊट किंवा नॉक इन माऊस मॉडेल निर्माण करता येईल. या सुविधेत, शुक्राणू आणि गर्भ क्रायोप्रीझर्वेकशन म्हणजे संवर्धन आणि कृत्रिम फलन, तसेच स्टीरिओ-टॅक्सीक शस्त्रक्रियेच्या सुविधेचाही समावेश आहे. आयआयएसईआर पुण्यातील 10 संशोधन समूह या सुविधेचा उपयोग करतील. त्याशिवाय, टीआयएफआर, आयुष मंत्रालय, सावित्रीबाई फुले विद्यापीठ आणि राष्ट्रीय रासायनिक प्रयोगशाळा, पुणे अशा विविध संस्थांनाही या सुविधेद्वारे आवश्यक त्या सेवा पुरवल्या जातील.
धर्मेंद्र प्रधान यांनी यावेळी भारत सरकारच्या राष्ट्रीय सुपरकंप्युटिंग मिशनच्या माध्यमातून बसवण्यात आलेल्या सी-डॅकच्या परम ब्रह्म सुविधा केंद्राला देखील भेट दिली. परम ब्रह्म येथे 1.7 पीएफ  इतकी गणन क्षमता असलेल्या सीपीयू आणि जीपीयूचे मिश्रण आहे. त्याशिवाय, 1 पीबी  साठवणूक क्षमतेवर आधारित, उच्च कामगिरीक्षम समांतर यंत्रणाही आहे.
त्याशिवाय, त्यांनी इंद्राणी बालन, विज्ञान कृती केंद्रालाही भेट दिली. या केंद्रात कमी खर्चातली वैज्ञानिक संवादात्मक खेळणी विकसित केली जातात, ज्याद्वारे सहभागात्मक आणि सुलभ पद्धतीने विद्यार्थ्यांना विज्ञान शिकवले जाते. त्यानंतर अटॉमिक फिजिक्स आणि क्वांटम ऑप्टिक प्रयोगशाळेला आणि सूक्ष्मजीव दर्शक सुविधा केंद्रालाही त्यांनी भेट दिली.
आयआयएसईआर, पुणे इथला डेटा सायन्स विभाग, भारताला भविष्यासाठी सज्ज, विशेषतः आरोग्यासारख्या आघाडीच्या क्षेत्रांत सुसज्ज होण्यास मदत करेल आणि वैज्ञानिक दृष्ट्या, प्रयोगशाळेत सिद्ध अशा अद्यायवत वैद्यकीय ज्ञानामुळे आरोग्य चिकित्सा करण्यात मदत होईल. आरोग्य आणि आजार निदानासाठी जनुकीय कार्यविषयक राष्ट्रीय सुविधेमुळे, जीवशास्त्रात संशोधनाच्या क्षमता वाढतील आणि सूक्ष्म जीवाणूला समजून घेण्यात आज असलेल्या कमतरता यातून भरुन निघतील. आयआयसीईआर पुणे, मध्ये समाविष्ट झालेल्या या नव्या सुविधेमुळे, शिक्षणाच्या कक्षा विस्तारतील, संशोधनात सुधारणा होईल आणि जीवशास्त्र, रसायनशास्त्र, मानवशास्त्र, पृथ्वीविज्ञान, हवामान बदल अशा विषयात सुधारणा होईल.
पंतप्रधान कार्यालय
पी एस एल व्ही सी-52 अभियानाच्या यशस्वी प्रक्षेपणाबद्दल पंतप्रधानांकडून भारतीय अंतराळशास्त्रज्ञांचे अभिनंदन
पी एस एल व्ही सी-52 अभियानाच्या यशस्वी प्रक्षेपणाबद्दल पंतप्रधान नरेंद्र मोदी यांनी भारतीय अंतराळशास्त्रज्ञांचे अभिनंदन केले आहे.
पी एस एल व्ही सी-52 अभियानाच्या यशस्वी प्रक्षेपणाबद्द्ल आपल्या अंतराळशास्त्रज्ञांचे अभिनंदन. कोणत्याही प्रकारचे हवामान असले तरी EOS-04 उपग्रह जास्त सुस्पष्ट प्रतिमा उपलब्ध करून देऊ शकेल. त्याचा शेती, जंगले आणि वनीकरण, मृदासंधारण आणि जलविज्ञान तसेच पूरस्थिती यासाठी उपयोग होईल. असे पंतप्रधानांनी आपल्या ट्विटर संदेशात म्हटले आहे.
निती आयोग
बालदिनानिमित्त नीती आयोगाच्या अटल नवोन्मेष अभियान आणि युनिसेफकडून युवा चॅम्पियन पुरस्कारांची घोषणा
(नवी दिल्ली, 14 नोव्हेंबर 2018
देशाच्या शाश्वत विकासात योगदान देण्यासाठी लहान मुलांना एक खुला मंच उपलब्ध करून देण्याच्या उद्देशाने नीती आयोगाच्या अटल नवोन्मेष अभियान आणि युनिसेफ इंडियाने युवा चॅम्पियन पुरस्कारांची घोषणा केली आहे. नीती आयोगाचे उपाध्यक्ष डॉ. राजीव कुमार आणि यूएन निवासी समन्वयक तसेच यूएनडीपीचे भारतातील प्रतिनिधी यूरी अफानासी यांनी आज या पुरस्कारांची घोषणा केली. यावेळी अटल नवोन्मेष अभियान संचालक रामनाथन रामानंद आणि युनिसेफच्या परिचालनप्रमुख लारा सिगरिस्ट फुसे उपस्थित होते.
देशभरातील सहा अव्वल नाविन्यपूर्ण संशोधनासाठी हे पुरस्कार देण्यात आले. गेल्यावर्षी 2 ऑक्टोबर रोजी अटल टिंकरिंग प्रयोगशाळांनी अटल टिंकरिंग मॅरेथॉन सुरू केले होते. मुलांना समाजातील समस्यांप्रती जागरुक करणे तसेच त्यावर उपाय शोधण्यासाठी प्रोत्साहित करणे हा या मागचा उद्देश होता. 20 राज्ये आणि केंद्रशासित प्रदेशांकडून प्राप्त झालेल्या 650 संशोधनापैकी 30 संशोधनांची निवड करण्यात आली.
अटल नवोन्मेष अभियान आणि युनिसेफने 14 ते 17 नोव्हेंबर दरम्यान 72 तासांच्या टिंकरिंग हॅकेथॉनचा शुभारंभ केला. हॅकेथॉनच्या विजेत्यांची घोषणा जागतिक बालदिनी अर्थात 20 नोव्हेंबर रोजी केली जाईल.
N.Sapre/S.Kane/P.Kor
पंतप्रधान कार्यालय
येत्या 7 नोव्हेंबरला आयआयटी दिल्लीच्या 51 व्या वर्षिक दीक्षांत समारंभात पंतप्रधान नरेंद्र मोदी यांचे भाषण
नवी दिल्ली, 5 नोव्हेंबर 2020
आयआयटी-म्हणजेच भारतीय तंत्रज्ञान संस्था, दिल्लीच्या 51 व्या दीक्षांत समारंभाचे प्रमुख पाहुणे म्हणून पंतप्रधान नरेंद्र मोदी उपस्थित राहतील. येत्या 7 नोव्हेंबरला सकाळी 11 वाजता होणाऱ्या या समारंभात ते विद्यार्थी आणि उपस्थितांशी संवाद साधतील. केंद्रीय शिक्षण मंत्री आणि शिक्षण राज्यमंत्री देखील या कार्यक्रमाला उपस्थित राहतील.
हा कार्यक्रम मिश्र स्वरूपात होईल. काही मान्यवर कार्यक्रमस्थळी म्हणजेच संस्थेच्या डोग्रा हॉल येथे प्रत्यक्ष उपस्थित राहतील, त्यांची संख्या मर्यादित असेल. तर या संस्थेची पदवी मिळवणाऱ्या सर्व विद्यार्थ्यांना, त्यांचे पालक, संस्थेचे काही मान्यवर माजी विद्यार्थी आणि इतर पाहुणे यांना आभासी स्वरूपात या कार्यक्रमात सहभागी होता येईल. या दीक्षांत समारंभात 2000 विद्यार्थ्यांना पदवी प्रदान केली जाईल. यात पीएचडी, एम टेक, डिझाईन क्षेत्रातील स्नातकोत्तर पदवी, एमबीए आणि बीटेक अशा विद्यार्थ्यांचा समावेश असेल. त्याशिवाय राष्ट्रपती सुवर्णपदक, डॉ. शंकरदयाल शर्मा सुवर्णपदक आणि इतर सुवर्ण तसेच रौप्य पदके प्रदान केली जातील.U.Ujgare/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान नरेंद्र मोदी आणि श्रीलंकेचे पंतप्रधान महिंदा राजपक्षे यांच्यात दूरध्वनीवरून संवाद
नवी दिल्ली, 27 मे 2020
पंतप्रधान नरेंद्र मोदी यांनी आज श्रीलंकेचे पंतप्रधान महिंदा राजपक्षे यांच्याशी दूरध्वनी वरून संवाद साधताना श्रीलंकेच्या संसदेत त्यांना 50 वर्षे पूर्ण झाल्याबद्दल त्यांचे अभिनंदन केले.
पंतप्रधान मोदी यांनी यावेळी राजपक्षे यांच्या प्रदीर्घ राजकीय कारकिर्दीत श्रीलंकेच्या विकासासाठी दिलेल्या योगदानाचा पुनरुच्चार करत त्यांच्या भविष्यातील वाटचालीसाठी त्यांना शुभेच्छा दिल्या.
श्रीलंकेतील भारतीय वंशाचे तामिळ ज्येष्ठ नेते अरुमुगन थोंडमन यांच्या काल, अचानक आणि अकाली झालेल्या निधनाबद्दल पंतप्रधानांनी शोक व्यक्त केला. भारत आणि श्रीलंका यांच्यातील विकास भागीदारी पुढे नेण्यासाठी थोंडामन यांनी घेतलेल्या भूमिकेची पंतप्रधानांनी आठवण काढली.
उभय नेत्यांनी सध्या सुरु असलेल्या कोविड-19 साथीच्या आजाराचा आरोग्यावर आणि अर्थव्यवस्थेवर होणाऱ्या परिणामांवर आणि त्याचा सामना करण्यासाठी दोन्ही देशांमध्ये घेत असलेल्या उपायांवर चर्चा केली. या आव्हानात्मक काळात भारत श्रीलंकेला सर्वतोपरी सहकार्य करण्यासाठी तयार असल्याचे आश्वासन पंतप्रधान मोदी यांनी यावेळी श्रीलंकेचे पंतप्रधान राजपक्षे यांना दिले.B.Gokhale/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
अंतराळ विभाग
देशातील कोणत्याही प्रकल्प आणि उपक्रमांचं कसल्याही प्रकारचे नुकसान होऊन ते मागे पडू नयेत यासाठी सरकारी विभागांमध्ये हिंदीचा वापर करणे योग्य असल्याचे केंद्रीय मंत्री डॉ. जितेंद्र सिंह यांचे प्रतिपादन
नवी दिल्ली, 20 मार्च 2023
देशातील कोणत्याही प्रकल्प आणि उपक्रमांचं कसल्याही प्रकारचे नुकसान होऊन ते मागे पडू नयेत यासाठी सरकारी विभागांमध्ये हिंदीचा वापर करणे योग्य असल्याचे मत, केंद्रीय विज्ञान आणि तंत्रज्ञान राज्यमंत्री , पृथ्वी विज्ञान राज्यमंत्री  आणि पंतप्रधान कार्यालय, कार्मिक, सार्वजनिक तक्रार निवारण, निवृत्तीवेतन, अणुऊर्जा आणि अंतराळ राज्यमंत्री डॉ. जितेंद्र सिंह यांनी व्यक्त केले आहे.
अंतराळशास्त्र विभाग  आणि अणुऊर्जा विभागाअंतर्गत  पुनर्गठित केलेल्या संयुक्त हिंदी सल्लागार समितीची दुसरी बैठक आज नवी दिल्ली इथे झाली. डॉ. जितेंद्र सिंह या बैठकीच्या अध्यक्षस्थानी होते. यावेळी उपस्थितांना संबोधीत करताना ते म्हणाले की, पंतप्रधान नरेंद्र मोदी यांच्या नेतृत्वातील सरकारने अधिकृत संवादाच्या प्रक्रीयेत हिंदी भाषेच्या वापराला चालना देण्यासाठी गेल्या नऊ वर्षांत अनेक पावले उचलली आहेत.
अलीकडच्या काळात तंत्रज्ञानाशी संबंधित विषयांच्या तसेच वैद्यकीय परिभाषेचे हिंदी शब्दकोश प्रकाशित केले आहेत. मात्र स्वातंत्र्य प्राप्तीनंतरच्या गेल्या सहा दशकांमध्ये, भारतीय भाषांना चालना देण्यासाठी कोणतेही प्रामाणिक प्रयत्न झाले नाहीत, त्यामुळेच राष्ट्रकुल समुहातील देशांवर राज्य करताना ब्रिटिश राजवटीने लादलेल्या इंग्रजी भाषेचा गेल्या 200 वर्षांचा वारसा, इतक्या कमी कालावधीत खोडून काढता येणार नाही, असे ते म्हणाले.
यापुढे हिंदी भाषेचा सातत्यपूर्ण प्रचार-प्रसार होत राहावा यासाठी विभागातील संबंधीत अधिकाऱ्यांनी नियमितपणे हिंदी सल्लागार समितीच्या सदस्यांच्या संपर्कात राहावे असे निर्देशही त्यांनी दिले.
या बैठकीला उपस्थित असलेल्या समितीच्या सदस्यांनी हिंदी भाषेच्या वापराविषयी मोलाचे सल्ले दिले. नवीन बियाणांचे वाण तसेच कर्करोगावरील उपचार पद्धतीशी संबंधीत शब्दकोश निर्मितीचे काम सुरू करावे, या शब्दकोशाला औष्णिक उर्जा विभागाकडील योग्य छायाचित्रे, द्वैभाषिक संकेत पुस्तिका आणि अंतराळ विज्ञान शब्दकोशाची जोड द्यावी. या सोबतच या विभागांचे हिंदी भाषेतील अद्ययावत संकेतस्थळ तयार करावे, असे त्यांनी सुचवले. उच्च शिक्षण व्यवस्थेतील आयआयटी आणि तंत्रज्ञानविषयक इतर संस्थांमध्ये हिंदी भाषेचा प्रचार - प्रसार केला जावा असे आवाहनही त्यांनी केले.
अंतराळशास्त्र विभागाने सहाव्यांदा राजभाषा पुरस्कार जिंकल्याबद्दल समितीच्या सदस्यांनी त्यांची प्रशंसा केली. औष्णिक उर्जा विभागानेही 2021-22 या वर्षासाठी राजभाषा पुरस्काराअंतर्गत दुसऱ्या क्रमांकांच्या पारितोषिकावर आपले नाव कोरले.
G.Chippalkatti/T.Pawar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 79
पंतप्रधान कार्यालय
महिला आशियाई चषक जिंकल्याबद्दल भारताच्या महिला क्रिकेट संघाचे पंतप्रधानांनी केले अभिनंदन
नवी दिल्ली, 15 ऑक्टोबर 2022
सातवा महिला आशियाई चषक जिंकल्याबद्दल भारताच्या महिला क्रिकेट संघाचे पंतप्रधान नरेंद्र मोदी यांनी अभिनंदन केले आहे.
आंतरराष्ट्रीय क्रिकेट परिषदेच्या ट्वीटला प्रतिसाद देत पंतप्रधानांनी केलेल्या ट्वीट मध्ये म्हटले आहे:
"आपल्या महिला क्रिकेट संघाने दृढनिश्चय आणि कौशल्याने केलेली ही यशस्वी कामगिरी आपल्या सर्वांसाठी अत्यंत अभिमानास्पद आहे. आशियाई महिला चषक जिंकल्याबद्दल संपूर्ण संघाचे अभिनंदन. या खेळात त्यांनी अद्वितीय कौशल्ये आणि संघभावनेचे प्रदर्शन केले. पुढच्या वाटचालीसाठी सर्व खेळाडूंना शुभेच्छा !”S.Patil/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
कोविड 19 व्यवस्थापनासाठी मध्यप्रदेशची तयारी आणि प्रतिबंधात्मक उपायांचा हर्षवर्धन यांनी व्हिडिओ कॉन्फरन्सिंगद्वारे आढावा घेतला.
केंद्राकडून राज्याला संपूर्ण पाठिंब्याची हमी तसंच कोविड 19 बाधित नसलेल्या जिल्ह्यांमध्येही सखोल सर्वेक्षणावर भर देण्याची सूचना.
नवी दिल्ली, 4 मे 2020
कोविड 19 व्यवस्थापनासाठी टप्प्याटप्प्याच्या क्रमाने, पूर्वनियोजनानुसार आणि संपूर्ण तयारीनिशी भारत सरकार, राज्ये तसेच केंद्रशासित प्रदेशांच्या समन्वयाने, तयारी आणि प्रतिबंधात्मक उपाय यावर भर देत आहे. या तयारीचा नियमितपणे वरिष्ठ पातळीवर आढावा घेतला जातो.
मध्यप्रदेशातील परिस्थितीचा आढावा घेण्यासाठी केंद्रीय आरोग्य आणि कुटुंब कल्याण मंत्री हर्षवर्धन यांनी केंद्रीय आरोग्य आणि कुटुंबकल्याण राज्यमंत्री अश्विनी कुमार चौबे यांच्यासह मध्यप्रदेशचे आरोग्य मंत्री नरोत्तम मिश्रा यांच्याबरोबर बैठक घेतली. या बैठकीला केंद्र आणि राज्यातील वरिष्ठ अधिकारी उपस्थित होते.
“राज्यातल्या काही जिल्ह्यातील covid-19 मृत्युदर हा राष्ट्रीय सरासरी मृत्यू दरापेक्षा जास्त असणे दुःखद आहे”, असे यावेळी हर्षवर्धन म्हणाले. मृत्यूदर कमी करण्यासाठी योग्य तपासण्या, सखोल सर्वेक्षण आणि वेळेवर रोगनिदान ह्या अत्यावश्यक बाबी असून त्यावर राज्याने भर देण्याची गरज असल्याचं हर्षवर्धन यांनी सांगितलं. नव्याने रुग्ण संख्या वाढू नये म्हणून प्रतिबंधात्मक, आक्रमक आणि सर्वंकष उपायोजना पद्धतशीरपणे राबवणे आणि केंद्राने घालून दिलेल्या निर्बंधांचा अवलंब करणे आवश्यक आहे, असेही त्यांनी सांगितले.
ज्या जिल्ह्यांमध्ये विषाणू बाधेने अद्याप शिरकाव केलेला नाही. तेथे रुग्ण शोधण्यावर भर देणे, सर्वेक्षण आणि श्वसनसंस्थेशी संबंधित आजार असणारे किंवा फ्ल्यू सारखे आजार असणाऱ्या रुग्णांच्या तपासणीवर भर दिल्यास या भागांमध्ये आजाराचा शिरकाव रोखण्यास मदत होईल. हातांची स्वच्छता सोशल डिस्टन्सिंग यासारख्या प्रतिबंधात्मक उपायांसंबंधी जागरूकता निर्माण करणे तसंच यासंबंधी जनतेत असलेली भिती दूर करण्यासाठी वॉर्ड पातळीवर स्वयंसेवक नेमावे अश्या सूचनाही त्यांनी केल्या.
तातडीच्या तसेच दूरगामी उपाययोजनांसाठी आरोग्य यंत्रणा बळकट व्हावी म्हणून राष्ट्रीय आरोग्य मिशनच्या माध्यमातून केंद्र सरकार राज्य सरकारला पूर्णपणे सहकार्य करेल अशी हमी केंद्रीय आरोग्य मंत्र्यांनी यावेळी दिली. राज्याने प्राधान्यक्रमाने संसर्गजन्य नसला तरीही काही आजार असलेल्या 65 वर्षे वयापेक्षा जास्त वयाच्या नागरिकांची तपासणी करायला हवी अशी सूचना हर्षवर्धन यांनी दिली.
covid-19 संबंधित यंत्रणा राबवताना राज्यातल्या राष्ट्रीय क्षयरोग निर्मूलन मोहीम  किंवा प्रसूती आणि बालक आरोग्य, डायलिसेस, केमोथेरपी, लसीकरण यासारख्या इतर आरोग्यसंबधित यंत्रणांकडे दुर्लक्ष होणार नाही याची खबरदारी घेणे आवश्यक असल्याचं त्यांनी सांगितलं. यासंदर्भातील धोक्याची रूपरेषा ठरवण्यासाठी राज्यांकडे उपलब्ध असलेल्या हेल्थ मॅनेजमेंट इन्फॉर्मेशन सिस्टीमची  माहिती वापरून व्यवस्थापन करावे अशीही सूचना त्यांनी केली.
सार्थक आणि आरोग्य सेतू एप्लीकेशनच्या परिणामकारक वापराबद्दल इंदोर व्यवस्थापन आणि आरोग्य अधिकाऱ्यांना हर्षवर्धन यांनी शाब्बासकी दिली.
प्रीती सुदान, सचिव , राजेश भूषण OSD , संजीवा कुमार, विशेष सचिव , वंदना गुरनानी AS & MD, विकास शील, संयुक्त सचिव, मनोहर अगनानी, संयुक्त सचिव एस के सिंग, संचालक NCDC तसंच मुख्य सचिव मध्यप्रदेश राज्य, एम्स संचालक भोपाळ, सर्व जिल्ह्यांचे जिल्हा कलेक्टर आणि डिस्ट्रीक्ट मॅजिस्ट्रेट या बैठकीला हजर होते.G.Chippalkatti/V.Sahajrao/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
गृह मंत्रालय
दाक्षिणात्य राज्यांमध्ये इस्लामी दहशतवादी
नवी दिल्ली, 16 सप्टेंबर 2020
काही विविध राज्यांमध्ये, ज्यात देशाच्या दक्षिण भागातील राज्यांचाही समावेश असून, या राज्यातील काही व्यक्ती इस्लामिक स्टेट या दहशतवादी संघटनेत सामील झाले असल्याची माहिती केंद्रीय आणि राज्याच्या सुरक्षा यंत्रणांना मिळाली आहे. राष्ट्रीय तपास यंत्रणेने तेलंगणा, केरळ, आंध्रप्रदेश, कर्नाटक आणि तामिळनाडू या राज्यांमध्ये इस्लामिक स्टेटचे अस्तित्व असल्याप्रकरणी, 12 खटले दाखल केले असून या संदर्भात आतापर्यंत 122 जणांना अटक केली आहे.
ईस्लामिक स्टेट/ ईस्लामिक स्टेट ऑफ ईराक आणि लेवंट/ईस्लामिक स्टेट ऑफ ईराक आणि सिरीया/दैश/इस्लामिक स्टेट इन खोरासन प्रांत/ ISIS विलायत खोरासन/ईस्लामिक स्टेट ऑफ ईराक आणि शाम-खोरासन  आणि तिथल्या सर्व कार्यरत संघटनांना दहशतवादी संघटना म्हणून अधिसूचित करण्यात आले आहे . तसेच या सर्व संस्थांचा समावेश, केंद्र सरकारनेअवैध कारवाई कायदा, 1967 अंतर्गत करण्यात आला आहे. आपल्या विचारसरणीचा प्रचार करण्यासाठी ईस्लामिक स्टेट सोशल मिडियाचा वापर करत असते. या संदर्भात, सायबर स्पेसकडे सर्व सुरक्षा यंत्रणांचे बारीक लक्ष असून कायद्याप्रमाणे आवश्यक ती कारवाई देखील करण्यात येत आहे.
राष्ट्रीय तपास यंत्रणा नी दिलेल्या माहितीनुसार, आयएस ही संघटना केरळ, कर्नाटक, आंध्रप्रदेश, तेलंगणा, महाराष्ट्र, तामिळनाडू, पश्चिम बंगाल, राजस्थान, बिहार, उत्तरप्रदेश, मध्यप्रदेश आणि जम्मू कश्मीर या राज्यांमध्ये अधिक सक्रीय आहे.
केंद्रीय गृहराज्यमंत्री जी किशन रेड्डी यांनी राज्यसभेत एका लिखित प्रश्नाच्या उत्तरात ही माहिती दिली.B.Gokhale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 70
इलेक्ट्रॉनिक्स आणि माहिती तंत्रज्ञान मंत्रालय
गांधीनगर येथे सेमीकॉनइंडिया 2023 प्रदर्शनाचे उद्या होणार उद्घाटन
आघाडीच्या 80 सेमीकंडक्टर कंपन्या 150 स्टॉल्सद्वारे त्यांच्या नवकल्पना प्रदर्शित करतील
नवी दिल्ली, 24 जुलै 2023
केंद्रीय कौशल्य विकास आणि उद्योजकता आणि इलेक्ट्रॉनिक्स आणि माहिती तंत्रज्ञान राज्यमंत्री राजीव चंद्रशेखर यांच्या उपस्थितीत गुजरातचे मुख्यमंत्री भूपेंद्रभाई पटेल यांच्या हस्ते उद्या गांधीनगर येथे ‘सेमिकॉन इंडिया 2023’ प्रदर्शनाचे उद्घाटन होणार आहे.
या प्रदर्शनाद्वारे सेमिकॉन इंडिया 2023 च्या दुसर्या आवृत्तीचा प्रारंभ होणार असून पंतप्रधान नरेंद्र मोदी यांच्या नेतृत्वाखाली उद्योग आणि उद्योग संघटनांच्या सहकार्याने इंडिया सेमीकंडक्टर मिशनने याचे आयोजन केले आहे. 25 ते 30 जुलै दरम्यान होणारा हा कार्यक्रम इंडिया सेमीकंडक्टर मिशनच्या संकल्पनेला अनुरूप सेमीकंडक्टर रचना , निर्मिती आणि तंत्रज्ञान विकास यामध्ये जागतिक महासत्ता बनण्याच्या दिशेने भारताचा प्रवास उलगडून दाखवेल .
सेमिकॉन इंडिया 2023 मध्ये मायक्रॉन टेक्नॉलॉजी आणि अप्लाइड मटेरियल्स सारख्या सेमीकंडक्टरमधील दिग्गजांचा प्रमुख सहभाग पहायला मिळेल, ज्यांनी अलीकडेच भारताच्या सेमीकंडक्टर व्यवस्थेत भरीव गुंतवणूक करण्याचे आश्वासन दिले आहे. गुजरात-स्थित सेमीकंडक्टर असेंब्ली आणि टेस्ट प्लांटमध्ये एकट्या मायक्रॉन टेक्नॉलॉजीची गुंतवणूक 825 दशलक्ष डॉलर्स इतकी आहे तर अप्लाइड मटेरिअल्स त्यांच्या अभियांत्रिकी सहकार्य केंद्रासाठी 400 दशलक्ष डॉलर्स ची गुंतवणूक करणार आहे.
या प्रदर्शनात आघाडीच्या 80 कंपन्यांचे प्रतिनिधित्व करणारे 150 स्टॉल्स त्यांचे अभिनव संशोधन आणि उत्पादने प्रदर्शित करणार आहेत. या वैविध्यपूर्ण कंपन्या पुरवठा साखळी, जागतिक एकात्मिक उपकरण निर्माते आणि देशांतर्गत प्रमुख कंपन्यांसह सेमीकंडक्टर्सची संपूर्ण श्रेणी सादर करतील.
या कार्यक्रमात अभिनव संशोधनाबरोबरच 25 स्टार्टअप्सदेखील त्यांच्या नाविन्यपूर्ण संशोधनाची ओळख करून देतील आणि प्रमुख उद्योजकांशी संवाद साधतील.
सेमिकॉनइंडिया 2023 मध्ये 23 देश आणि विविध राज्यांचा सहभाग पहायला मिळेल ज्यामध्ये उत्तर प्रदेश आणि गुजरातमधील स्टॉल्स असतील, जे सेमीकंडक्टर उद्योगाच्या वाढीच्या समर्थनार्थ राज्य सरकारांचे सामूहिक प्रयत्न प्रदर्शित करतील.
एससीएल, इसरो आणि स्पेस ऍप्लिकेशन सेंटर सारख्या संस्था देखील त्यांची कामगिरी प्रदर्शित करतील आणि आयआयटी बॉम्बे, आयआयटी मद्रास, बिट्स पिलानी, गणपत युनिव्हर्सिटी आणि निरमा युनिव्हर्सिटी सारख्या शैक्षणिक संस्था सक्रियपणे सहभागी होऊन भारताच्या सेमीकंडक्टर प्रगतीला चालना देण्यात शिक्षण क्षेत्राची महत्त्वपूर्ण भूमिका अधोरेखित करतील.
सेमिकॉनइंडिया 2023 ही एक मजबूत सेमीकंडक्टर परिसंस्था उभारण्याच्या भारताच्या दृढ वचनबद्धतेचा दाखला आहे. भव्य प्रमाण आणि अभिनव संशोधनासह हे प्रदर्शन सेमीकंडक्टर उत्कृष्टतेसाठी उदयोन्मुख जागतिक केंद्र म्हणून भारताची क्षमता अभिमानाने जगासमोर मांडत आहे.S.Patil/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 49
विज्ञान आणि तंत्रज्ञान मंत्रालय
कारकीर्द मधेच सोडावी लागलेल्या महिला वैज्ञानिकांचा पुनरागमनाचा प्रवास
कारकीर्द मधेच सोडावी लागलेल्या 100 महिला वैज्ञानिकांच्या दमदार पुनरागमनाचा प्रवास एका पुस्तकात मांडण्यात आला आहे. कौटुंबिक जबाबदाऱ्या आणि समाजिक कारणाने विज्ञान क्षेत्रातील आपली कारकीर्द या महिलांना मधेच सोडावी लागली होती. अनेक अडचणी समोर असतानाही त्यांनी आपले काम पुन्हा कसे सुरु केले हे या पुस्तकात सांगितले आहे. अशा संकटाचा सामना करावा लागणाऱ्या सर्व भारतीय महिलांसाठी या झुंजार महिला आदर्श ठरु शकतील.
कारकीर्द मधेच सोडावी लागलेल्या महिला वैज्ञानिकांची, विज्ञान आणि तंत्रज्ञान विभागाचा  नॉलेज इन्वॉल्वमेंट इन रिसर्च अॅडवांसमेंट थ्रू नर्चरिंग  प्रभाग  मदत करत आहे. विभागाद्वारे, महिला वैज्ञानिक योजनेच्या  माध्यमातून या महिलांना विज्ञानाकडे पुन्हा आणण्यात सहकार्य केले जाते. मधेच कारकीर्द सोडलेल्या आणि विज्ञानाच्या मूळ प्रवाहात परतण्याची इच्छा असलेल्या महिलांच्या समस्यांचे निराकारण डब्ल्यूओएसच्या विभिन्न घटकांच्या माध्यमातून डीएसटी करते. डब्ल्यूओएस-सी योजनेअंतर्गत प्रशिक्षण पूर्ण करुन कारकीर्दीतील नव्या शिखरावर पोहचण्यासाठी तत्पर असलेल्या निवडक महिलांचा प्रवास या पुस्तकात दिला आहे.
आयुष्यातल्या सगळ्या समस्यांवर मात करत यशस्वी झालेल्या महिला वैज्ञानिक योजनेतील 100 प्रशिक्षणार्थींची यशोगाथा या पुस्तकात सांगितली आहे. डिजिटल आणि मुद्रीत अशा दोन्ही माध्यमात पुस्तक उपलब्ध आहे. या योजनेचा लाभ घेऊन यशस्वी झालेल्या आणखीही महिला आहेत. येणाऱ्या काळात त्यांच्याही यशोगाथा सादर केल्या जातील असे डीएसटी के सचिव प्रा. आशुतोष शर्मा यांनी सांगितले.
महिला वैज्ञानिकांच्या संघर्ष प्रवासाबरोबरच प्रशिक्षण पूर्ण केल्यावर त्यांनी मिळलेली शैक्षणिक योग्यता, तज्ञ क्षेत्र, सध्याची कारकीर्दीतील स्थिती, अनुभव आणि बौद्धिक सक्षमता, कामातील तंत्रज्ञान विषयक योग्यता याबाबतची माहितीही पुस्तकात दिली आहे.
डब्ल्यूओएस-सी, ही विभागाची प्रमुख योजना आहे. राष्ट्रपतींच्या हस्ते योजनेला 2015 मधे नारी शक्ति पुरस्कारही  मिळाला आहे. डब्ल्यूओएस-सीचे कार्यान्वयन माहिती तंत्रज्ञान, पूर्वानुमान आणि मूल्यांकन परिषद , नवी दिल्ली द्वारे केले जाते. डीएसटीच्या अखत्यारीतील ही एक स्वायत्त संस्था आहे.
या कार्यक्रमाअंतर्गत विज्ञान/अभियांत्रिकी/औषध निर्माण या बौद्धिक संपत्ती अधिकारा संबंधित क्षेत्रे आणि त्याच्या व्यवस्थापनासाठी पात्र असणाऱ्या 27 से 45 वर्षा दरम्यानच्या महिलांना एका वर्षाचे प्रशिक्षण दिले जाते. त्यांना पेटेंट फायलिंगचे बारकावे, पेटेंटचे उल्लंघन झाल्यावर कायदेशीर कारवाई करणे आणि पेटेंट संबंधित अन्य कामांचे प्रशिक्षण दिले जाते.
भारतात बौद्धीक संपत्ती अधिकार व्यवस्थापन, त्याची सुरक्षा आणि संरचनेसाठी सक्षम असलेल्या महिलांचा समूह विकसित करण्यात या प्रशिक्षणाच्या माध्यमातून यश आले आहे. जवळपास 800 महिलांना 11 तुकड्यांमधे प्रशिक्षण देण्यात आले आणि सुमारे 270 महिलांना पेटेंट एजंट म्हणून नोंदणीकृत केले आहे.
अनेक महिलांनी तर स्वत:ची आयपी संस्था सुरु केली आहे. काहीजणी उद्योजक झाल्या आहेत. या योजनेने महिलांना तांत्रिकदृष्टया सक्षम आणि आर्थिकदृष्टय़ा आत्मनिर्भर केले आहे. अशा अनेक प्रौढ महिलाही आहेत, आधी त्या घरातच बसून होत्या मात्र आता आयपी व्यावसायिक झाल्या आहेत.
दूरसंचार आणि माहिती तंत्रज्ञान मंत्रालय
29 सप्टेंबर रोजी डाक अदालत
मुंबई, 19 ऑगस्ट 2021
मुख्य पोस्टमास्तर जनरल, महाराष्ट्र सर्कल मुंबई द्वारे दिनांक 29 सप्टेंबर 2021 रोजी सकाळी 11.00 वाजता मुख्य पोस्टमास्तर जनरल, मुंबई यांच्या कार्यालयामध्ये 116 वी डाक अदालत आयोजित करण्यात येणार आहे.
महाराष्ट्र आणि गोवा राज्याशी संबंधित टपालसेवेविषयी किंवा कामकाजाबद्दल ज्या तक्रारींचे निवारण सहा आठवडयांच्या आत झालेले नसेल व समाधानकारक उत्तर मिळाले नसेल अशा तक्रारींची दखल या डाक अदालत मध्ये दखल घेतली जाईल. विशेषत: टपाल वस्तू/ मनी ऑर्डर/बचत बँक खाते /प्रमाणपत्र याबाबतच्या तक्रारी विचारात घेतल्या जातील. तक्रारींचा उल्लेख सर्व तपशीलासह केलेला असावा, जसे तारीख व ज्या अधिकाऱ्यास मूळ तक्रार पाठवीली असेल त्याचे नाव व हुद्दा.
संबंधितांनी टपाल सेवेबाबतची आपली तक्रार एम. शान्तला भट्ट, सहायक संचालक टपालसेवा आणि सचिव, डाक अदालत, मुख्य पोस्टमास्टर जनरल यांचे कार्यालय, मुंबई जी. पी. ओ. इमारत, दुसरा माळा, मुंबई – 400001 यांचे नावे दोन प्रती सह दिनांक 10.09.2021 पर्यंत अथवा त्यापूर्वी पोहोचेल अशा रितीने पाठवावी, त्यानंतर आलेल्या तक्रारींची दखल घेतली जाणार नाही.